»Zdaj smo v vojni z nevidnim virusom.
Zmagali bomo! Poslušajmo navodila tistih, 
ki imajo znanje in jih spoštujemo.
Poslušajmo dobro v sebi!

Čez vsako temo in sivo nebo,
za prave ljudi se sonce zgodi!«.
                                          [image: Slovenija, moja dežela - Dogajanje in novice iz sveta in tujine ...]                                                                                                                                     

SPROSTITVENA DEJAVNOST:

Najprej en precej hladen pozdravček vsem učenjakom in učenjakinjam iz Iške vasi. 
Upam, da si včeraj uspel/a izdelati svojo unikatno didaktično igro in jo shranil/a za turobne deževne dni, da si boš z njo lahko popestril/a takšne trenutke.
Danes imam zate pripravljeno družabno igro, ki jo imenujemo ISKANJE PREDMETOV PO NAVODILIH.
Za igro potrebuješ vsaj enega igralca, zaželeno jih je več.  Na list papirja napišeš ali narišeš navodilo (predmet, ki ga morajo poiskati).  Na primer: "Najdi veliko rumeno skledo!" Na veliki skledi bo papir z nadaljnjim navodilom: »Pojdi do kuhinjskih vrat!«. Na kuhinjskih vratih bo nov papir z navodilom, dokler eden ali več igralcev ne najde končnega predmeta.

Pa veliko zabave!


KOSILO, POČITEK:

Virusi, virusi, virusi. V teh dneh zelo veliko slišimo o njih. Ker ogrožajo naša življenja, smo jim napovedali »vojno«. Kaj torej to pomeni? Če želimo premagati te »nadloge« in se ubraniti pred njimi, moramo našega sovražnika v celoti spoznati. To pomeni, da je dobro,  da se naučiš čim več o njem. 
Koronavirus je posebne vrste virus, s katerim se strokovnjaki vse do danes še niso srečali. Širi (razmnožuje ) se bistveno hitreje kot ostale vrte virusov. Kako pa se je ta virus sploh pojavil? 
Tega do danes strokovnjaki še niso uspeli povsem ugotoviti. Nekateri pravijo, da se je ta virus širil med živalmi (najverjetneje med netopirji, lahko celo med kamelami) in je »preskočil« na človeka. Naj ti povem, da so virusi navadno škodljivi ali rastlinam ali živalim ali ljudem. To pomeni, da se nekateri razmnožujejo samo med rastlinami, drugi med živalmi in spet tretji med ljudmi. Škodujejo torej samo eni vrsti živih bitij. Včasih pa se zgodi, da virusi preskočijo iz ene vrste na drugo. In ravno to se je zgodilo s koronavirusom. Temu odrasli pravimo »mutacija«, o kateri boš še veliko slišal kasneje pri naravoslovnih vsebinah.
Za danes bo dovolj, jutri pa izveš nove zanimivosti.
 
Zdaj pa hitro pomagaj pri pripravi kosila. Najprej temeljito umij roke, pripravi pogrinjek, krožnike, pribor in ne pozabi na pravilni bonton pri jedi ter Capija in Lumpija.
Pa dober tek!
Pridobljeno na spletu (24. 3. 2020).


SAMOSTOJNO UČENJE:

Nadaljuj z izdelovanjem miselnega vzorca za naš virus. Skrbno ga dopolni s pomembnimi stvarmi, ki si se jih danes naučil/a. »Vaja dela mojstra.« 
Veselo na delo.

Pridno si beleži rezultate tvojega znanja (bodi pošten/a) in ko se spet srečamo, te bom za uspešnost nagradila. (Spomni se, kaj imamo spravljeno na omari). [image: Rezultat iskanja slik za smejko]


USTVARJALNO PREŽIVLJANJE PROSTEGA ČASA:

Dragi učenec, draga učenka. Upam, da ti je že skoraj v celoti uspelo izdelati našega »metuljčka«. Če ga še nisi uspel/a dokončati, je zdaj čas, da ga skrbno in natančno poslikaš. Uporabi svojo domišljijo, naj bo drugačen, unikaten … takšen kot ga znaš izdelati le ti. Nato ga nalepi (postavi) na vidno mesto, kjer bo razveseljeval vsakogar, ki bo prišel mimo.


Skupaj zmoremo več!                                             
           
Pridobljeno na spletu: 29. 3. 2020.

SPROSTITVENA DEJAVNOST:

Vabim te, da se naučiva abecedo še malo drugače. Pridruži se, ne bo ti žal!
Danes ti ponujam malo drugačen izziv. Izberi si daljšo besedo. Iz črk (zapisa glasov) sestavi vadbo (po navodilih športne abecede) in jo predstavi svoji družini. Oni naj s pomočjo »plonk listka« poskušajo ugotoviti za katero besedo gre. Da bo igra še bolj zabavna naj tudi drugi člani družine poskusijo z njo. Vsem bodo vaje dobro dele, saj v teh dneh, ko moramo upoštevati napotke o omejitvi gibanja na prostem,  vse preveč »hrustamo«. Tudi meni so športni trenerji poslali program, ki naj bi mi pomagal, da se ne bom v šolo vrnila kot »krof«. Naj pa ti zaupam veliko skrivnost, da v teh dneh zaradi obilice dela nisem tako disciplinirana kot ti in na tehtnico ne upam več stopiti. Obljubim, da se bom poboljšala. 
                                                                                        [image: Rezultat iskanja slik za smejko]
Ti pa poskušaj do konca tedna vsak dan sestaviti čim daljšo besedo, morda ti uspe sestaviti celo kakšno daljšo poved.

Pa veliko smeha in zabave!

	ŠPORTNA ABECEDA

SESTAVI SVOJE ŠPORTNO IME: NAREDI GIBALNE VAJE ZA VSAKO ČRKO SVOJEGA IMENA. LAHKO PA SESTAVLJAŠ TUDI DRUGE BESEDE. KIGRI POVABI TUDI OSTALE ČLANE DRUŽINE.

A – 10 žabjih poskokov                     L – stoja na lopaticah – sveča (30 sekund)
B – 10x kroženje z rokami naprej         M – kroženje s trupom (10x na vsako stran)
C – 5 sklec                                                            N – zasuki z rokami vstran (10x na vsako stran)
Č – 10 zajčjih poskokov                     O – 30x visoki skip na mestu
D – hoja naprej v čepu (5M)               P – 5 vojaških poskokov
E – 10x skoki po desni nogi                 R – 10x kroženje z rokami nazaj
F – 10x skoki po levi nogi                   S – hoja po vseh štirih nazaj (15 sekund)
G – hoja po vseh štirih (15 sekund)        Š – 10 bočnih poskokov
H – 10 visokih sonožnih poskokov           T – hopsanje na mestu (15 sekund)
I – 15x kroženje s trupom                  U – 10x dvigovanje iztegnjenih nog v sedu
J – 10 počepov                              V – 5 poskokov v počepu
K – 5 izpadnih korakov z vsako nogo       Z – hitri tek na mestu (20 sekund)
Ž – hoja nazaj v čepu (5 metrov)



Pridobljeno na spletu: (25. 3. 2020).

Ostanite zdravi …

Pozdravlja vas učiteljica Aleksandra z Ajdo in Mašo.

Moja deZela.

